| Kunigaikščio Vaidoto pėstininkų batalionas |
| --- |
| Veikimo laikas | 1992 - dabar |
| Valstybė | Lietuvos vėliava Lietuva |
| Pavaldus | Pėstininkų brigadai „Geležinis Vilkas" |
| Rūšis | Batalionas |
| Paskirtis | Išlaikyti aukštą padalinių parengtį vykdant šalies gynybą ir dalyvauti įvairiose operacijose. |
| Yra dalis | Lietuvos sausumos pajėgos |
| Būstinė | Marijampolė, Marijampolės sav. |
| Globėjas | Kunigaikštis Vaidotas |
| Šūkis | „Drąsa, ištvermė ir Tėvynės meilė tevadovauja mums!" |
| Sukaktuvės | 1992 m. sausio 2 d. |
| Vadovybė |
| Vadas | plk. ltn. Irmantas Petaraitis |
| Štabo viršininkas | mjr. Egidijus Čiulada |
| Vyriausiasis puskarininkis | vrš. Deividas Slukinas |
| Simbolika |
| Simbolis | Bataliono vėliava |

**Kunigaikščio Vaidoto pėstininkų batalionas** (šnek. "vaidotėnai") – Lietuvos ginkluotųjų pajėgų karinis dalinys, pavadintas Kunigaikščio Vaidoto vardu. Priklauso „Geležinio Vilko" pėstininkų brigadai.

Istorija
--------

1919 m. gegužės 12 d. karininkas Jurgis Kubilius, tuometinio Lietuvos krašto apsaugos ministro pavedimu Ukmergėje pradėjo kurti karinį vienetą, kuris netrukus po suformavimo buvo pavadintas Ukmergės batalionu. J. Kubilius tapo šio bataliono vadu. Bataliono kariai su bolševikais kovojo Salako, vėliau Zarasų krašte, prie Turmanto ir Kaukonių.

1919 m. gruodžio 10 d. batalionas performuotas į 8-ąjį pėstininkų pulką.

1920 m. vasario 16 d. pulkas pavadintas 8-uoju pėstininkų Kauno kunigaikščio Vaidoto pulku.

1923 m. balandžio 29 d. pulkas persikėlė į Šiaulius.

1929 m. liepos 29 d. pulkui įteikta vėliava su įrašu „Drąsa, ištvermė ir Tėvynės meilė tevadovauja mums".

1940 m. Sovietams okupavus Lietuvą, pulkas, kaip ir visa Lietuvos kariuomenė, buvo okupantų likviduotas.

1992 m. sausio 2 dienos LR KAM įsakymu įkurtas Kunigaikščio Vaidoto atskirasis motodesantinis batalionas, ši data laikoma bataliono įkūrimo diena.

1992 m. liepos 20 d. LR KAM įsakymu Nr. 531 batalionas pavadintas „Geležinio vilko" 1-osios lauko kariuomenės brigados Šiaulių motodesantinių batalionu.

1994 m. gegužės 2 d. batalionas pavadintas Kauno kunigaikščio Vaidoto motorizuotuoju pėstininkų batalionu.

1995 m. gegužės 19 dieną batalionui įteikta kovinė vėliava, kurioje įrašytas prieškario Kauno kunigaikščio Vaidoto 8-ojo pėstininkų pulko šūkis „Drąsa, ištvermė ir Tėvynės meilė tevadovauja mums".

1999 m. gruodžio 1 dieną batalionas buvo pervestas į Vakarų karinės apygardos sudėtį.

2003 m. liepos 1 dieną batalionas buvo pervestas Logistikos valdybos vado žinion.

2003 m. rugpjūčio 14 dieną patvirtinti bendrosios paramos logistikos bataliono struktūra ir etatai.

Nuo 2003 m. rugsėjo 9 dienos batalionas reorganizuotas į tiesioginės paramos logistikos batalioną.

Nuo 2003 m. gruodžio 22 dienos Kunigaikščio Vaidoto batalionas perdislokuotas į Ruklos miestelį (Jonavos rajonas).

2006 m. birželio 20 dieną batalionas į atsargą palydėjo paskutinę pradinės privalomosios karinės tarnybos karių laidą, su kuriais iškilmingai atsisveikino. Pažangiausi kariai buvo apdovanoti padėkos raštais, suvenyrais.

2009 m. sausio 1 d. Lietuvos Respublikos krašto apsaugos ministro lapkričio 27 d. įsakymu Nr. V-1156 Lietuvos kariuomenės Kunigaikščio Vaidoto tiesioginės paramos logistikos batalionas priskirtas Lietuvos kariuomenės MPB „Geležinis Vilkas".

2012 m. kovo mėnesį kunigaikščio Vaidoto tiesioginės paramos logistikos batalionas reorganizuotas į kunigaikščio Vaidoto mechanizuotąjį pėstininkų batalioną.

2014 m. Kunigaikščio Vaidoto mechanizuotajame pėstininkų batalione Rukloje įsikūrė JAV kariai. Amerikiečiai įsiliejo į visoje Lietuvoje vyksiančias Sausumos pajėgų kovinio rengimo pratybas – gegužės mėnesį dalyvavo pratybose „Juodoji strėlė", birželį dalyvavo didžiausioje po įstojimo į NATO Baltijos šalyse vykusiose tarptautinėse pratybose „Kardo kirtis 2014", taip pat dalyvavo kituose bendruose mokymuose.

2015 m. Kunigaikščio Vaidoto mechanizuotajame pėstininkų batalione pradėjo tarnybą pirmieji nuolatinės privalomosios pradinės karo tarnybos kariai po atnaujinto šaukimo į Lietuvos kariuomėnę.

2022 m. Buvo pakeistas „Kunigaikščio Vaidoto mechanizuotojo pėstininkų bataliono" (VMPB) pavadinimas į „Kunigaikščio Vaidoto pėstininkų batalionas" (VPB).

2022 m. Kunigaikščio Vaidoto pėstininkų batalionas buvo perdislokuotas iš Ruklos į Marijampolę.

Uždaviniai ir funkcijos
-----------------------

Bataliono funkcija – išlaikyti aukštą padalinių parengtį vykdant šalies gynybą ir dalyvaujant įvairiose operacijose. Pagrindinis bataliono akcentas koviniame rengime – štabo parengimas planuoti pėstininkų operacijas ir joms vadovauti.

### Kuopos

Batalioną sudaro 6 kuopos:

* Štabo kuopa.
* Tiesioginės logistikos paramos kuopa.
* Sunkiosios ginkluotės kuopa.
* I, II, III pėstininkų kuopos.

Simbolika
---------

1992–1994 m. ant dešinės uniformos rankovės vaidotėnai nešiojo savo pirmąjį antsiuvą – stilizuotą senovės šaulį su lanku. Nuo 1995 m. bataliono simbolikoje buvo Žemaitijos simbolis rudas lokys, laikantis skydą, kurio fone buvo lotyniška raidė „**V**" bei lankas su strėle. Skydas simbolizavo krašto gynybą. Lotyniška raidė V – pirmoji kunigaikščio Vaidoto vardo raidė. Lankas su strėle – šaulio ginklas.

Tačiau bataliono kariai tuo metu nešiojo Motorizuotosios pėstininkų brigados „Geležinis vilkas" simboliką. Nors 2000 m. batalionui perėjus į Motorizuotosios pėstininkų brigados „Žemaitija" sudėtį, bataliono vadovybė prašė brigados vado leidimo naudoti savo simboliką, vaidotėnams buvo leista savo simbolį, lokį su skydu turėti tik suvenyruose.

Kunigaikščio Vaidoto batalionui perėjus į Logistikos valdybos sudėtį, įvyko konkursas bataliono simbolikai sukurti. Batalione vyravo nuomonė, kad simboliuose turi likti ankstesnių laikų ženklai, nes liko kunigaikščio Vaidoto vardas, taip pat pridėti naujų logistikoje naudojamų ženklų. Buvo nuspręsta, kad geriausiai bataliono simboliką atspindės lotyniška raidė „V" su lanku ir strėlė bei pusė krumpliaračio virš jų, kaip remonto ir transportavimo simbolis.

Vadai
-----

* 1992 m. pulkininkas Vytautas Lukavičius
* 1995 m. kapitonas Evaldas Stakaitis
* 1996 m. pulkininkas leitenantas Stasys Ragožis
* 2000 m. pulkininkas leitenantas Petras Ročius
* 2003 m. majoras Vidas Zabiela
* 2008 m. pulkininkas leitenantas Valdas Šiaučiulis
* 2010 m. pulkininkas leitenantas Sigitas Mundris
* 2012 m. pulkininkas leitenantas Darius Vaicikauskas
* 2014 m. pulkininkas leitenantas Vytautas Baltrūnas
* 2016 m. pulkininkas leitenantas Eugenijus Lastauskas
* 2019m. pulkininkas leitenantas Artūras Purlys
* 2021 m. pulkininkas leitenantas Irmantas Petaraitis

Šaltiniai
---------

1. ↑  Naujai atvykusių JAV parašiutininkų vadas: naudos bus visiems Archyvuota kopija 2014-06-28 iš Wayback Machine projekto.
2. ↑  Krašto apsaugos ministerijos svetainė Archyvuota kopija 2012-05-25 iš Wayback Machine projekto.

Nuorodos
--------

* Apie batalioną Archyvuota kopija 2014-05-20 iš Wayback Machine projekto. (LR KAM inf.)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R  Lietuvos ginkluotosios pajėgos  |
| --- |
|  |
|  Sausumos pajėgos | 
Sausumos pajėgų vadovybės štabas • Pėstininkų brigada „Geležinis Vilkas" (LDK Algirdo pėstininkų batalionas • Didžiosios kunigaikštienės Birutės ulonų batalionas • Karaliaus Mindaugo husarų batalionas • Kunigaikščio Vaidoto pėstininkų batalionas • Gen. Romualdo Giedraičio artilerijos batalionas • Logistikos batalionas • NATO priešakinių pajėgų bataliono kovinė grupė) • Pėstininkų brigada „Žemaitija" (LDK Butigeidžio dragūnų batalionas • LDK Kęstučio pėstininkų batalionas • Kunigaikščio Margirio pėstininkų batalionas • Brg. gen. M. Pečiulionio artilerijos batalionas) • Krašto apsaugos savanorių pajėgos (Dainavos apygardos 1-oji rinktinė • Dariaus ir Girėno apygardos 2-oji rinktinė • Žemaičių apygardos 3-oji rinktinė • Vyčio apygardos 5-oji rinktinė • Prisikėlimo apygardos 6-oji rinktinė • Didžiosios Kovos apygardos 8-oji rinktinė) • Juozo Vitkaus inžinerijos batalionas • Juozo Lukšos mokymo centras |
|  |
|  Karinės oro pajėgos | 
Aviacijos bazė • Oro erdvės stebėjimo ir kontrolės valdyba • Ginkluotės ir technikos remonto depas • Oro gynybos batalionas • Karinių oro pajėgų orkestras |
|  |
|  Karinės jūrų pajėgos | 
Karo laivų flotilė • Jūros ir pakrančių stebėjimo tarnyba • Uosto ir priekrantės gynybos tarnyba • Logistikos tarnyba • Mokymo centras • Jūrų gelbėjimo koordinavimo centras |
|  |
|  Spec. operacijų pajėgos | 
Ypatingos paskirties tarnyba • Kovinių narų tarnyba • Vytauto Didžiojo jėgerių batalionas • Mokymo ir kovinės paramos centras |
|  |
| Kiti pajėgumai | 
Logistikos valdyba (Depų tarnyba • Judėjimo kontrolės centras • Įgulų aptarnavimo tarnyba • Karo kartografijos centras • Karo medicinos tarnyba • LDK Vytenio bendrosios paramos logistikos batalionas) • Mokymo ir doktrinų valdyba (Div. gen. S. Raštikio Lietuvos kariuomenės mokykla • Didžiojo Lietuvos etmono Jonušo Radvilos mokomasis pulkas • Generolo Adolfo Ramanausko kovinio rengimo centras) • LDK Gedimino štabo batalionas • Karo policija • RIS batalionas • Karo prievolės ir komplektavimo tarnyba • Ordinariatas • Ramovės (Lietuvos karininkų ramovė • Klaipėdos įgulos karininkų ramovė • Vilniaus įgulos karininkų ramovė) • Lietuvos karinės aviacijos administracija |
|  |
| Gynybos štabas |

 |